#

#

#

#

#  L A T V I J A S R E P U B L I K A S

##  A M A T A S N O V A D A P A Š V A L D Ī B A

Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: amatasdome@amatasnovads.lv,

# A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950

AMATAS NOVADA PAŠVALDĪBAS

DOMES ĀRKĀRTAS SĒDES PROTOKOLS

**Nr. 14**

Amatas novada Drabešu pagastā 2020. gada 6. jūlijā

Domes sēde sasaukta plkst. 9.00, atklāta 9.02

**Domes sēdi vada:** Amatas novada domes priekšsēdētāja Elita Eglīte.

**Piedalās deputāti:** Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Tālis Šelengovs, Ēriks Bauers, Edgars Jānis Plēģeris, Vita Krūmiņa.

Deputāti Mārtiņš Andris Cīrulis, Linda Abramova, Arnis Lemešonoks, Inese Varekoja, Tālis Šelengovs, Ēriks Bauers, Edgars Jānis Plēģeris, Vita Krūmiņa par savu balsojumu par ārkārtas sēdē iekļauto jautājumu informējuši e-pastā (maris.timermanis@amatasnovads.lv).

Deputāti Guna Kalniņa-Priede, Teiksma Riekstiņa, Valda Veisenkopfa, domes sēdē piedalās tiešsaistē videokonferences režīmā (Microsoft Teams).

Domes priekšsēdētāja Elita Eglīte un deputāts Andris Jansons domes sēdē piedalās klātienē.

**Nepiedalās deputāti:** Āris Kazerovskis (darba apstākļu dēļ), Jānis Kārkliņš (darba apstākļu dēļ).

**Piedalās pašvaldības darbinieki:** izpilddirektors Māris Timermanis, Teritorijas attīstības un nekustamā īpašuma nodaļas projektu vadītāja Zane Pīpkalēja, datorsistēmu un datortīklu administrators Gints Gārša.

**Protokolē:** lietvede Dinija Baumane.

**Darba kārtība:**

1. **Par investīciju projektu valsts budžeta aizņēmuma saņemšanai.**

**1.§**

**Par investīciju projektu valsts budžeta aizņēmuma saņemšanai**

ZiņoTeritorijas attīstības un nekustamā īpašuma nodaļas projektu vadītāja Z. Pīpkalēja

Izsakās E. Eglīte

Atbilstoši Ministru kabineta 2020. gada 12. maija sēdē apstiprinātajiem “Noteikumiem par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” (turpmāk – MK noteikumi), Amatas novada pašvaldība plāno iesniegt Vides aizsardzības un reģionālās attīstības ministrijā investīciju projektu pieprasījumu, plānojot transporta infrastruktūras attīstību Līvu ciemā, Drabešu pagastā, Amatas novadā.

Investīciju projekta ietvaros pašvaldība plāno veikt Zvārtas ielas un Kalna ielas atjaunošanu, iekļaujot gājēju ceļa izbūvi gar Zvārtas ielu, posmā no krustojuma ar Putru ielu līdz krustojumam ar Kalna ielu, Līvos, Drabešu pagastā, Amatas novadā, tādējādi uzlabojot Cēsu pilsētas kā reģionālās nozīmes attīstītības centra sasniedzamību un palielinot Cēsu pilsētas tuvumā esošā Līvu ciema iedzīvotāju mobilitātes iespējas līdz Cēsu pilsētai.

Saskaņā ar MK noteikumu 3.1. apakšpunktu investīciju projekta īstenošana ir paredzēta Pašvaldības attīstības programmas investīciju plānā (39. punkts) un atbilst MK noteikumos definētajam mērķim “*3.1.2. pašvaldības transporta infrastruktūras (ielas, ceļi, veloceliņi, stāvlaukumi, gājēju ietves, viedie risinājumi satiksmes drošībai un organizēšanai u. c. transporta infrastruktūra) attīstībai, ja investīciju projekta ietvaros veikto investīciju apjoms uz transporta infrastruktūras 1 km nepārsniedz 1 000 000 euro*”.

Amatas novada pašvaldības Apvienotajā būvvaldē ir iesniegtas Apliecinājuma kartes un Paskaidrojuma raksts, un atbilstoši projektētāja sagatavotajiem darbu apjomiem, ir noteikta būvdarbu cena 372 000 EUR (trīs simti septiņdesmit divi tūkstoši *euro* un 00 centi).

Saskaņā ar Administratīvo teritoriju un apdzīvoto vietu likumu un MK noteikumu 3.2.3 punktu, Amatas novada pašvaldībai investīciju projekta pieteikums ir jāsaskaņo ar Cēsu novada pašvaldību.

Pamatojoties uz likumā “Par pašvaldībām” 15. panta pirmās daļas 2. punktā minēto par pašvaldības autonomo funkciju,

**Amatas novada dome**, atklāti balsojot (**PAR** – 13: Elita Eglīte, Tālis Šelengovs, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Vita Krūmiņa, Ēriks Bauers, Edgars Jānis Plēģeris; **PRET** – nav; **ATTURAS** - nav), **nolemj:**

1. Apstiprināt investīciju projekta “Zvārtas ielas un Kalna ielas atjaunošana, iekļaujot gājēju ceļa izbūvi gar Zvārtas ielu, posmā no krustojuma ar Putru ielu līdz krustojumam ar Kalna ielu, Līvos, Drabešu pagastā, Amatas novadā” iesniegšanu Vides aizsardzības un reģionālās attīstības ministrijā valsts budžeta aizņēmuma saņemšanai 372 000 EUR (trīs simti septiņdesmit divi tūkstoši *euro* un 00 centi) apmērā ārkārtējās situācijas ietekmes mazināšanai un novēršanai saistībā ar Covid-19 izplatību.
2. Atbildīgais par lēmuma izpildi pašvaldības Teritorijas attīstības un nekustamā īpašuma nodaļas projektu vadītāja Zane Pīpkalēja.

**Ārkārtas sēdes jautājums izskatīts.**

**Kārtējā domes sēde: 2020. gada 22. jūlijā plkst. 15.30.**

Sēde slēgta plkst. 9.12

Sēdes vadītāja Elita Eglīte

 06.07.2020.

Sēdes protokolists Dinija Baumane

**Apliecinu savu balsojumu attālinātajā 06.07.2020. domes ārkārtas sēdē:**

Tālis Šelengovs

Guna Kalniņa-Priede

Mārtiņš Andris Cīrulis

Linda Abramova

Teiksma Riekstiņa

Valda Veisenkopfa

Arnis Lemešonoks

Inese Varekoja

Edgars Jānis Plēģeris

Vita Krūmiņa

Ēriks Bauers